Ke eng se se neng sa fetola botshelo jwa gagwe? Manuel a re: “Motho mongwe yo ke neng ke mo tlwaetse o ne a tla kwa legaeng la rona a bua ka Baebele. Ke ne ka dumela gore a nne a nketele e le fela gore ke tle ke mmontshe gore ga go na Modimo yo o amegang ka batho. Ke ne ke itsaya ke le bosupi jwa seo. Ke ne ka gakgamala fa ke bona Mosupi yoo a le pelotelele e bile a le maitseo, mme ke ne ka dumela go ya dipokanong kwa Holong ya Bogosi. Le fa batho bangwe ba ke ba fitlhetseng koo ba ne ba itse gore ke tshela jang, ba ne ba ntumedisa ba le botsalano. Ba ne ba dira gore ke ikutlwe ke amogelesegile. Seno se ne sa nkgomotsa thata. Ke ne ka amega maikutlo mo ke neng ka dira tshwetso ya gore ke tlogele diokobatsi mme ke batle tiro e e siameng. Dikgwedi di le nnè morago ga gore ke simolole go ithuta Baebele, ke ne ka tshwanelega go simolola tiro ya go rera, mme dikgwedi di le nnè morago ga foo ke ne ka kolobediwa ka nna Mosupi wa ga Jehofa.”